钦定古今图书集成/明伦汇编/皇极典/第265卷 > 册府元龟 > 招谏
## 钦定古今图书集成/明伦汇编/皇极典/第265卷 > 册府元龟 > 招谏

《尚书》述帝舜之言曰：“予违汝弼，汝无面从，退有后言。”
成王稽首周公，以求教诲，穆王申命伯冏，责其正己
斯皆古先哲王劳谦寅畏询谋补察之美也。若夫弁
冕端委，蔽旒塞纩，中堂有千里之阻，神龙有逆鳞之
威苟非屈己以详延，虚怀以听纳即下之壅遏不闻，
而上之满假自用矣。是以二帝三王之世莫不树诽
“谤之木，设敢谏之鼓，植进善之旌，立记过之史。乃至
公卿列士，皆献《诗》以讽，瞽史瞍蒙，有书箴赋诵之职。
百工执艺，庶人传语，使下情尽达，众志咸竭，然后斟
酌而取舍焉。”故朝政无阙，王度以贞，德音享于人神，
钦明格于上下矣。而历代以还，或因三光之谪，见水
旱之作，沴忧劳戒惧，谘求谠议，斯亦圣哲之常道也。
若乃访采惟勤听受斯郁命令徒粲于方策骨鲠蔑
闻于登进先民有言曰：“应天以实不以文动人以行
不以言亦奚益于治体矣。”